《和韩南食》
宋代·王十朋

海错千万族，惟蚝不能行。潮来腹自饱，亦足遂厥生。

翻笑鱼蟹虾，晨夜何营营。风味与江瑶，可以次第名。

荐身炮炙间，壳破材始呈。北客昔南食，一见生怪惊。

故人居海滨，群鲜厌庖烹。酷爱此味真，不假姜桂橙。

遥怜山间友，混迹黎与骍。蔬肠久不饱，肌骨尪且狞。

巨房饷馋腹，一笑百念平。岂为饮食欲，实见亲旧情。

谁知齑盐馀，盘餐味常并。故乡实堪恋，未用图西行。

作者简介：王十朋（1112-1171），字龟龄，号梅溪，南宋著名的政治家和诗人，伟大的爱国主义者。出生于乐清四都左原（今浙江省乐清市）梅溪村。绍兴二十七年（1157年）他以“揽权”中兴为对，中进士第一，被擢为状元，先授承事郎，兼建王府小学教授。王十朋以名节闻名于世，刚直不阿，批评朝政，直言不讳。